Legal Document

Category: 44

Text:
16. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 449 της 9/18 Ιουλ. 1975 (ΦΕΚ Α΄ 144) (Διορθ. Ημαρτ. εν ΦΕΚ Α΄ 181 της 29 Αυγ.  1975). Περί ιδρύσεως εκτάκτου έδρας Ηλεκτρικών Υπολογιστών και Επεξεργασίας Πληροφοριών παρα τω Ε.Μ. Πολυτεχνείω. Άρθρον μόνον. Ιδρύεται παρά τω Ε.Μ. Πολυτεχνείω έκτακτος έδρα «Ηλεκτρικών Υπολογιστών και Επεξεργασίας Πληροφοριών», έχουσα ως περιεχόμενον: α)Εισαγωγήν εις τους Υπολογιστάς και τον Προγραμματισμόν: Παράστασιν πληροφοριών επί ενός ψηφιακού υπολογιστού, περιγραφήν των μερών ενός υπολογιστού, αλγορίθμούς και διαγράμματα ροής, γλώσσας Προγραμματισμού, Εφαρμογάς (κυρίως επιστημονικάς). β)Οργανώσεων Υπολογιστών και Συστήματα Προγραμματισμού: Λογικήν οργάνωσιν Υπολογιστών λογικήν σχεδίασιν Υπολογιστών, δομήν πληροφοριών, σχεδίασιν γλωσσών, μεταφραστάς και ερμηνευτάς, λειτουργικά συστήματα, ανάλυσιν και έλεγχον συστημάτων (μεθόδους προσομοιώσεως). γ)Θεωρίαν Υπολογιστών: Θεωρία υπολογιστικών διαδικασιών, θεωρίαν αυτομάτων, θεωρίαν γλωσσών Προγραμματισμού, ανάλυσιν αλγορίθμων, τεχνητήν νοημοσύνην. Εις τον επί της Εθνικής Παιδείας και Θρησκευμάτων Υπουργών, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. 31.Γ.β.15-16 Καθηγητικές έδρες Εθνικού Μετσόβιου Πολυτεχνείου 62